21/12/2020 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución n.º 2020/41312, de data 16 de decembro de 2020, pola que se aproba a ampliación do prazo de revisión e concesión das solicitudes recibidas polos concellos adheridos ao Fondo de Financiamento PEL-Reactiva

SERVIZO DE DESENVOLVEMENTO TERRITORIAL E MEDIO AMBIENTE ANUNCIO PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA RESOLUCIÓN N.º 2020/41312, DE DATA 16 DE DECEMBRO DE 2020, POLA QUE SE APROBA A AMPLIACIÓN DO PRAZO DE REVISIÓN E CONCESIÓN DAS SOLICITUDES RECIBIDAS POLOS CONCELLOS ADHERIDOS AO FONDO DE FINANCIAMENTO PEL- REACTIVA DON VALENTÍN GONZÁLEZ FORMOSO, presidente da Deputación Provincial da Coruña, ANTECEDENTES – Mediante Resolución de Presidencia número 23462 de 31/07/2020, publicada no Boletín Oficial da Provincia (BOP) número 123, do 05 de agosto de 2020, aprobáronse as bases reguladoras do Fondo de Financiamento para a Reactivación Económica e Social da Provincia da Coruña (PEL-REACTIVA). E a Resolución de Presidencia número 24109, do 7 de xullo de 2020, publicada no Boletín Oficial da Provincia (BOP) número 128, do 12/08/2020, modifica a Resolución de Presidencia número 23462, incluíndo os anexos correspondentes. – Na Norma 10 das reguladoras do Fondo, establécese o seguinte: “As solicitudes recibidas polos concellos serán revisadas nun prazo de 30 días naturais polos servizos administrativos correspondentes, e logo da súa revisión, valoración e ordenación, formulará un informe proposta de resolución de concesión provisional, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado polos servizos municipais conforme á normativa reguladora do control interno. A Alcaldía ditará resolución de concesión provisional, que deberá notificárselles ás entidades interesadas, concedéndolles un prazo de 10 días hábiles para presentaren, de ser o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considerarase aceptada tacitamente. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte á Deputación mentres non se lle notifique a resolución definitiva de concesión. Excepcionalmente, por causas debidamente xustificadas, este prazo poderá ser ampliado cando así expresamente o solicite cada concello.” – A Disposición Adicional 1 da normativa reguladora das axudas PEL- REACTIVA, establece o seguinte: “Coa finalidade de mellorar a xestión do Fondo de Financiamento e cumprir co obxectivo previsto nesta convocatoria de axudas, os seus prazos de tramitación poderán reaxustarse por Resolución da Presidencia da Deputación da Coruña”. – A Resolución de Presidencia número 2020/32391, do 26 de outubro, de concesión definitiva de subvencións correspondentes ao Fondo de Financiamento PEL-REACTIVA, publicada no BOP número 181, do 28 de outubro de 2020, determinou que o prazo de presentación de solicitudes nos concellos por parte das microempresas e persoas traballadoras autónomas do termo municipal, se iniciase a partir do día seguinte ao da publicación no BOP, da convocatoria específica de axudas do Concello e finalizase ás 14.00 horas do día 25 de novembro de 2020. – De conformidade co establecido na Norma 10 e tendo en conta que o 25 de novembro rematou o prazo de presentación de solicitudes nos concellos, estes teñen ata o 25 de decembro para a revisión, valoración e ordenación das solicitudes recibidas, e a formulación do informe proposta de concesión provisional. – A Deputación está a recibir dos concellos adheridos ao Fondo, numerosas solicitudes de ampliación do prazo de revisión das solicitudes e concesión das axudas, ante a imposibilidade debidamente xustificada de cumprir co dito prazo. Vistos os antecedentes sinalados así como a normativa de aplicación, RESOLVO: Ampliar o prazo de revisión e concesión das solicitudes recibidas polos concellos adheridos ao Fondo de Financiamento PEL-REACTIVA ata o 25 de xaneiro de 2021. Contra a presente resolución, que pon fin á vía administrativa, poderá optar por interpoñer, con carácter potestativo, recurso de reposición ante o presidente da Excma. Deputación Provincial da Coruña, dentro do prazo dun mes contado desde o día seguinte ao da notificación do presente acordo. No seu caso, poderá interpoñer directamente recurso contencioso administrativo ante o Xulgado do Contencioso-Administrativo da Coruña, dentro do prazo de dous meses, contados desde o día seguinte ao da notificación da presente resolución, e de conformidade co establecido no art.46.4 da Lei 29/98 do 13 de xullo, reguladora da xurisdición contencioso-administrativa. No entanto, se o considera conveniente, pode exercitar calquera outro recurso que estime pertinente. A Coruña, 17 de decembro do 2020. O presidente O secretario Valentín González Formoso José Luis Almau Supervía